Skogsfjorden (Karlsøy)

Skogsfjorden er en fjord på nordsida av Ringvassøya i Karlsøy kommune i Troms. Den er 5 kilometer lang, fra innløpet mellom Tisneset og Trollvikneset, sørover til Sørkjosen i botn av fjorden. Fjorden ligger på sørsida av Skagøysundet, med Rebbenesøya på nordsida av sundet.

Bygda Skogsfjord ligger på østsida av fjorden, og her ligger også gårdene Nygård, Solheim og Nyvoll. Like nord for Skogsfjorden ligger grenda Mikkelvik. 

Fv302 går langs østsida av fjorden. Fra Mikkelvik går ferge til Bromnes på Rebbenesøya på motsatt side av Skagøysundet, og også til Helgøya og Sør-Grunnfjord.

Referanser 

Fjorder i Karlsøy